Lank terug en lekker (Vrydagaand-song XXII) | Boer in Ballingskap
Lank terug en lekker (Vrydagaand-song XXII)
tags: Everywhere, Fleetwood Mac, Herinneringe
Die musiek van Fleetwood Mac neem my altyd lank terug na my studentedae en die magiese prag van die Suid-Kaap. Na die naïewe jongtydse drome en al die gepaardgaande illusies. Die musiek neem my op reis na daar waar stukkies van my hart nou nog lê. Die George-dam, Heroldsbaai se strand, die Outeniekwaberge, die groen van Wildernis se bosse, Victoriabaai se rotse, oesters in Knysna en luilekker dae by Brenton-on-Sea. Maanligaande, liefde op die strand, dolfyne agter die branders, seekos en steak, chardonnay en cabernet, kersligwoorde en happily ever after.
Dit was alles baie lank terug…en dit was lekker.
← ‘n Somerpaleis in wintergewaad
Hulle speel nie net rugby nie… →
Maart 27, 2010 4:16 vm
Hey! Ek het iewers gelees ‘music is the shorthand of emotion’ .. dis wonderlik hoe ‘n enkele song n gety van onthou oor mens se gedagtes kan laat spoel.
Dankie dat jy ons saam op reis neem om vlugtig hierdie plekke saam jou te besoek.
Maart 27, 2010 10:07 vm
‘n Song vat jou terug na ‘n moment, ‘n emosie, ‘n plek, ‘n persoon ongeag hoe dinge in jou lewe verander…die song bly dieselfde…so vat Koos Kombuis my terug Oos-Kaap toe…Sardeniabaai met haar rots-klip wilde see; Hogs Back met al haar watervalle en magic; die Langkloof en dan die Gamtoos….
Maart 28, 2010 6:07 nm
Nes julle se. Liedjies, woorde en geure is amper soos “trefwoorde” vir mens se geheue. Maar onwillekeurig so.
April 1, 2010 12:10 vm
Sjoe, dit bring nou vir jou herinneringe. Ek sukkel net om te onthou waarheen hierdie song my terugneerm — dit voel amper of dit ‘n hartseer tyd in my lewe moes gewees het. Asof die lewe my op daardie stadium ontnugter het. Nietemin, ‘n mooi song.